section_heading: Kapetanstvo i OI 1936. godine
paragraph_text: Ujutro dana kad se igrala završnica, cijela je momčad bila živčana jer su znali da su izgubili od Nijemaca kad su se zadnji put bili sreli s njima. Onda je voditelj indijskog sastava Pankaj Gupta u svlačionici prikazao kongresnu trobojnicu. Momčad ju je pozdravila, pomolila se i izašla na igralište. Njemačka momčad je uspješno držala Indijce na samo jednom postignutom pogotku u prvom poluvremenu. No, nakon odmora, Indijci su pokrenuli sveopći napad, jednostavno pobijedivši Nijemce s 8:1, pri čemu je pogodak kojeg su im dali Nijemci bio jedini kojeg su primili na olimpijskom turniru. Chand je bio najboljim strijelcem na utakmici s 3 pogotka, Dara je postigao 2 te Roop Singh, Tapsell i Jaffar po jedan.